Priekšlikums PADOMES LĒMUMS par to, lai Eiropas Savienības vārdā parakstītu pievienošanās protokolu Politiskā dialoga un sadarbības nolīgumam starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses /* COM/2012/0455 final - 2012/0220 (NLE) */





PASKAIDROJUMA RAKSTS Politiskā dialoga un sadarbības nolīgums (PDCA) starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, tika parakstīts 2003. gada 15. decembrī. Visas puses ir ratificējušas minēto Nolīgumu. Saskaņā ar 6. panta 2. punkta noteikumiem Aktā par jauno dalībvalstu pievienošanos ES ir jāapstiprina ES jauno dalībvalstu pievienošanās PDCA, noslēdzot šā Nolīguma protokolu. Tajā pašā pantā noteikta vienkāršota procedūra, saskaņā ar kuru protokolu noslēdz Padome, pieņemot vienprātīgu lēmumu dalībvalstu vārdā, un attiecīgā trešā valsts. Desmit jaunajām dalībvalstīm, kuras ES pievienojās 2004. gadā, proti, Čehijas Republika, Igaunijas Republika, Kipras Republika, Latvijas Republika, Lietuvas Republika, Maltas Republika, Polijas Republika, Slovēnijas Republika, Slovākijas Republika un Ungārijas Republika, kā arī Bulgārijas Republika un Rumānija, kuras pievienojās 2007. gadā, jāpievienojas PDCA, noslēdzot šā Nolīguma protokolu. Ar Padomes 2009. gada 17. novembra lēmumu Komisija tika pilnvarota sākt sarunas ar Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, lai noslēgtu attiecīgo protokolu. Sarunās ar Centrālamerikas partneriem apspriestā protokola teksts ir pievienots šim lēmumam. Protokola svarīgākais noteikums ir par jauno dalībvalstu pievienošanos PDCA un paredz Nolīguma autentiskās versijas jaunajās ES oficiālajās valodās. Pievienotie priekšlikumi ir 1) Padomes lēmums par protokola parakstīšanu un provizorisku piemērošanu un 2) Padomes lēmums par protokola noslēgšanu. Padome ir lūgta pieņemt ierosinātos Padomes lēmumus par protokola parakstīšanu un noslēgšanu. 2012/0220 (NLE) Priekšlikums PADOMES LĒMUMS par to, lai Eiropas Savienības vārdā parakstītu pievienošanās protokolu Politiskā dialoga un sadarbības nolīgumam starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 212. panta 3. punktu saistībā ar 218. panta 5. punktu, ņemot vērā 2003. gada 16. aprīļa Pievienošanās līgumu, un jo īpaši tā 2. panta 3. punktu, ņemot vērā Pievienošanās līgumam pievienoto Pievienošanās aktu, un jo īpaši tā 6. panta 2. punktu, ņemot vērā Bulgārijas Republikas un Rumānijas Pievienošanās līgumu un jo īpaši tā 4. panta 3. punktu, ņemot vērā aktu, kas pievienots Līgumam par Bulgārijas un Rumānijas pievienošanos Eiropas Savienībai, un jo īpaši tā 6. panta 2. punktu, ņemot vērā Eiropas Komisijas priekšlikumu, tā kā: (1) Padome 2009. gada 17. novembrī pilnvaroja Komisiju sākt sarunas ar Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, lai parakstītu pievienošanās protokolu Politiskā dialoga un sadarbības nolīgumam. Sarunas tika sekmīgi pabeigtas, parafējot minēto Nolīgumu. (2) Saskaņā ar 6. panta 2. punkta noteikumiem Aktā par jauno dalībvalstu pievienošanos ES ir jāapstiprina ES jauno dalībvalstu pievienošanās PDCA, noslēdzot šā Nolīguma protokolu. Tajā pašā pantā noteikta vienkāršota procedūra, saskaņā ar kuru protokolu noslēdz Padome, pieņemot vienprātīgu lēmumu dalībvalstu vārdā, un attiecīgā trešā valsts. (3) Sarunās ar Centrālamerikas partneriem apspriestā protokola X pants paredz protokola pagaidu piemērošanu līdz tā spēkā stāšanās dienai. (4) Tāpēc protokols jāparaksta Savienības un tās dalībvalstu vārdā un jāpiemēro pagaidu kārtībā, ņemot vērā tā noslēgšanu nākotnē, IR PIEŅĒMUSI ŠO LĒMUMU. 1. pants Ar šo Eiropas Savienības vārdā tiek apstiprināta pievienošanās protokola parakstīšana, kas pievienots Politiskā dialoga un sadarbības nolīgumam ar Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, ņemot vērā minētā Nolīguma noslēgšanu. Parakstāmā Nolīguma teksts ir pievienots šim lēmumam. 2. pants Padomes priekšsēdētājs ar šo tiek pilnvarots izvirzīt personu(as), kas ir tiesīga(s) Eiropas Savienības un tās dalībvalstu vārdā parakstīt protokolu Politiskā dialoga un sadarbības nolīgumam starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses. 3. pants Līdz protokola spēkā stāšanās brīdim to piemēro provizoriski no dienas, kad stājas spēkā Politiskā dialoga un sadarbības nolīgums starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses. 4. pants Šis lēmums ir adresēts dalībvalstīm. Briselē, Padomes vārdā – priekšsēdētājs PIELIKUMS Protokols Politiskā dialoga un sadarbības nolīgumam starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, ņemot vērā Bulgārijas Republikas, Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Maltas Republikas, Polijas Republikas, Rumānijas, Slovākijas Republikas, Slovēnijas Republikas un Ungārijas Republikas pievienošanos Eiropas Savienībai BEĻĢIJAS KARALISTE, Bulgārijas Republika, ČEHIJAS REPUBLIKA, DĀNIJAS KARALISTE, VĀCIJAS FEDERATĪVĀ REPUBLIKA, IGAUNIJAS REPUBLIKA, ĪRIJA, GRIEĶIJAS REPUBLIKA, SPĀNIJAS KARALISTE, FRANCIJAS REPUBLIKA, ITĀLIJAS REPUBLIKA, KIPRAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, UNGĀRIJA, MALTAS REPUBLIKA, NĪDERLANDES KARALISTE, AUSTRIJAS REPUBLIKA, POLIJAS REPUBLIKA, PORTUGĀLES REPUBLIKA, RUMĀNIJA, SLOVĒNIJAS REPUBLIKA, SLOVĀKIJAS REPUBLIKA, SOMIJAS REPUBLIKA, ZVIEDRIJAS KARALISTE, Lielbritānijas un Ziemeļīrijas Apvienotā Karaliste un EIROPAS SAVIENĪBA, no vienas puses, un KOSTARIKAS REPUBLIKA, SALVADORAS REPUBLIKA, GVATEMALAS REPUBLIKA, HONDURASAS REPUBLIKA, NIKARAGVAS REPUBLIKA, PANAMAS REPUBLIKA, no otras puses, TĀ KĀ 2003. gada 15. decembrī Romā tika parakstīts Politiskā dialoga un sadarbības nolīgums (turpmāk tekstā "Nolīgums") starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses; TĀ KĀ 2003. gada 16. aprīlī Atēnās tika parakstīts Līgums par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Maltas Republikas, Polijas Republikas, Slovākijas Republikas, Slovēnijas Republikas un Ungārijas Republikas pievienošanos Eiropas Savienībai (turpmāk tekstā “Pievienošanās līgums”); TĀ KĀ saskaņā ar Pievienošanās akta 6. panta 2. punktu šo dalībvalstu iekļaušana Nolīgumā tiks formalizēta ar Nolīguma protokola noslēgšanu; TĀ KĀ 2005. gada 25. aprīlī Luksemburgā tika parakstīts Līgums par Bulgārijas Republikas un Rumānijas pievienošanos Eiropas Savienībai (turpmāk tekstā „Otrais pievienošanās līgums”) ; TĀ KĀ saskaņā ar Otro pievienošanās līgumu un jo īpaši 6. panta 2. punktu Protokolā par nosacījumiem un noteikumiem Bulgārijas Republikas un Rumānijas uzņemšanai jauno dalībvalstu iekļaušana Nolīgumā ir jāformalizē ar Nolīguma protokola noslēgšanu; TĀ KĀ Nolīguma 53. pantā noteikts: "Šajā Nolīgumā „Puses” nozīmē Kopienu, tās dalībvalstis vai Kopienu un tās dalībvalstis atbilstoši to attiecīgajām kompetences jomām, kas izriet no Eiropas Kopienas dibināšanas līguma, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, atbilstoši to attiecīgajām kompetences jomām. Nolīgums attiecas arī uz pasākumiem, ko veic jebkura valsts, reģionāla vai pašvaldības iestāde Pušu teritorijā."; TĀ KĀ Nolīguma 59. pantā noteikts: "Šo Nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu, atbilstīgi minētajā līgumā paredzētajiem nosacījumiem, un, no otras puses, Gvatemalas Republikas, Hondurasas Republikas, Kostarikas Republikas, Nikaragvas Republikas, Panamas Republikas un Salvadoras Republikas teritorijā."; TĀ KĀ Nolīguma 60. pantā noteikts: „Šis Nolīgums ir sastādīts divos eksemplāros angļu, dāņu, franču, grieķu, holandiešu, itāļu, portugāļu, somu, spāņu, vācu un zviedru valodā; visi teksti ir vienlīdz autentiski”, IR VIENOJUŠĀS PAR TURPMĀKO. 1. pants Ar šo Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Maltas Republiku, Polijas Republiku, Slovākijas Republiku, Slovēnijas Republiku un Ungārijas Republiku iekļauj kā Puses Politiskā dialoga un sadarbības nolīgumā starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses. 2. pants Sešu mēnešu laikā pēc šī protokola parafēšanas Eiropas Savienība paziņo dalībvalstīm un Gvatemalas Republikai, Hondurasas Republikai, Kostarikas Republikai, Nikaragvas Republikai, Panamas Republikai un Salvadoras Republikai Nolīguma versijas bulgāru, čehu, igauņu, latviešu, lietuviešu, maltiešu, poļu, rumāņu, slovāku un slovēņu valodā. Šim protokolam stājoties spēkā, Nolīguma jauno valodu versijas kļūst autentiskas saskaņā ar tādiem pašiem nosacījumiem, kādus piemēro Nolīguma pašreizējo valodu versijām. 3. pants Šis protokols ir Politiskā dialoga un sadarbības nolīguma neatņemama sastāvdaļa. 4. pants Šis protokols ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāļu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski. 5. pants 1. Šo protokolu apstiprina Eiropas Savienība un tās dalībvalstis un Gvatemalas Republika, Hondurasas Republika, Kostarikas Republika, Nikaragvas Republika, Panamas Republika un Salvadoras Republika saskaņā ar savām procedūrām. 2. Šis protokols stājas spēkā tā mēneša pirmajā dienā, kas seko dienai, kad visas Puses paziņo viena otrai par šim nolūkam vajadzīgo procedūru pabeigšanu. Briselē, Padomes vārdā – priekšsēdētājs